laion/Wikipedia-Exotic huggingface dataset:
מריה אלטמן

מריה ויקטוריה אלטמן (לבית בלוך), (באנגלית ובגרמנית: Maria Altmann;‏ וינה, אז אוסטריה-הונגריה, 18 בפברואר 1916 – שביוט-הילס (אנ'), לוס אנג'לס, קליפורניה, 7 בפברואר 2011), הייתה יהודייה אמריקאית ממוצא אוסטרי שהתפרסמה בעקבות המאבק המשפטי שלה להשבתן לבעלותה של חמש יצירות אומנות של הצייר גוסטב קלימט שנבזזו ממשפחתה על ידי הנאצים לאחר האנשלוס. מריה אלטמן הייתה בתם החמישית והצעירה ביותר של גוסטב בלוך ותרזה באואר. דודתה הייתה אדלה בלוך-באואר, האישה שצוירה על ידי גוסטב קלימט בציורו המפורסם "דיוקנה הראשון של אדלה בלוך-באואר". היא נישאה לפריץ אלטמן, טנור יהודי. זמן קצר לאחר סיפוח אוסטריה על ידי גרמניה הנאצית, החליטו בני הזוג לברוח מאוסטריה. הם מצאו מקלט בארצות הברית, שם נולדו ארבעת ילדיהם. שתי יצירות של קלימט הן דיוקנאות של אדלה בלוך-באואר, דודתה של מריה אלטמן. יצירות אלה היו בבעלות ממשלת אוסטריה מתקופת השואה, עד שמשפט שנערך בנושא פסק שהיצירות צריכות לשוב למשפחת בלוך, כאשר היורשת החוקית שלהן הייתה מריה אלטמן. את ההליך המשפטי יזמה מריה אלטמן בעצמה בעקבות פטירתה של אחותה הגדולה, והיא נעזרה בעורך הדין האמריקאי א. רנדול שנברג, צאצא למשפחה יהודית ממוצא אוסטרי גם הוא, ונכדו של המלחין ארנולד שנברג. מלבד הדיוקנאות של אדלה בלוך-באואר נפסק שיש להשיב לאלטמן שלושה ציורים נוספים של קלימט. לאחר השבתן, מכרה אלטמן את היצירות לגלריות שונות ברחבי ארצות הברית בסכום כולל של 327.6 מיליון דולר. את הכסף תרמה לבניית מוזיאוני שואה בארצות הברית. דיוקנה הראשון של אדלה בלוך-באואר, 1907 דיוקנה השני, 1912 יער אשור/ יער לִבנה, 1903 עץ התפוח I, ‏1912 בתים באונטראך שעל אגם אטר, 1916 בשנת 2015, יצא הסרט "האישה בזהב", המגולל את המאבק המשפטי של אלטמן. הסרט הופק בבימויו של סיימון קרטיס (אנ'), עם הלן מירן בתפקיד מריה אלטמן וראיין ריינולדס בתפקיד עורך הדין רנדול שנברג. מדיה וקבצים בנושא מריה אלטמן בוויקישיתוף מריה אלטמן, באתר "Find a Grave" (באנגלית) O'Connor, Anne-Marie (8 בפברואר 2011). "Maria Altmann dies at 94; won fight for return of Klimt portrait seized by Nazis". Los Angeles Times (באנגלית). נבדק ב-2017-06-28. {{cite news}}: (עזרה) Charles, Gilbert (2 בפברואר 2006). "La vieille dame et les Klimt". L'Express (בצרפתית). נבדק ב-2017-06-28. {{cite news}}: (עזרה) Kinsella, Eileen (6 באפריל 2015). "Gustav Klimt's $100 Million portrait". artnet News (באנגלית). נבדק ב-2017-06-28. {{cite news}}: (עזרה)
יוהנה סופיה מבוואריה

יוהנה סופיה מבוואריה (בגרמנית: Johanna Sophie von Bayern; 1373 - 15 בנובמבר 1410), הייתה בתו של אלברכט הראשון, דוכס בוואריה ואשתו של אלברכט הרביעי, דוכס אוסטריה. יוהנה סופיה נולדה בשנת 1374, לאלברכט הראשון, דוכס בוואריה ולמרגרטה מבריג, בתם של לודוויג הראשון, דוכס בריג ואגנס מזאגן. ב-24 באפריל 1390 התחתנה יוהנה סופיה עם אלברכט הרביעי, דוכס אוסטריה, בנישואים שאורגנו על מנת לסיים את הסכסוך בין אביה אלברכט הראשון, דוכס בוואריה לחמיה אלברכט השלישי, דוכס אוסטריה. בעלה היה מסוכסך עם משפחתה, עקב תמיכתו בונצל, מלך גרמניה ובאחיו זיגמונד, מלך הונגריה, שהיו עוינים את בית ויטלסבאך. לאחר מותו של אלברכט בשנת 1404 חיתנה יוהנה סופיה את בתה מרגרטה עם היינריך השישה עשר, דוכס בוואריה, ואילו בנה אלברכט החמישי, דוכס אוסטריה התחתן עם אליזבת מלוקסמבורג, ולימים הוכתר כמלך הרומאים, וכן כמלך הונגריה ובוהמיה. ב-15 בנובמבר 1410 מתה יוהנה סופיה בביתה בווינה. ב-24 באפריל 1390 התחתנה יוהנה סופיה עם אלברכט הרביעי, דוכס אוסטריה, ממנו נולדו לה שני ילדים: מרגרטה מאוסטריה (1395–1447), התחתנה עם היינריך השישה עשר, דוכס בוואריה אלברכט השני, מלך גרמניה (1397–1439) מדיה וקבצים בנושא יוהנה סופיה מבוואריה בוויקישיתוף יוהנה סופיה מבוואריה (מופיעה בערך על אביה) (בגרמנית)
יוהאן השלישי, דוכס בוואריה

יוהאן השלישי, דוכס בוואריה (בגרמנית: Johann III. von Bayern; 1374 - 6 בינואר 1425), היה דוכס בוואריה-שטראובינג בין השנים 1417–1425. יוהאן נולד בלה קנסואה, לאלברכט הראשון, דוכס בוואריה ולמרגרטה מבריג, בתם של לודוויג הראשון, דוכס בריג ואגנס מזאגן. בשנת 1389 מונה יוהאן לבישוף לייז', בתמיכת האפיפיור בוניפקיוס התשיעי. אולם שלטונו עורר מרידות, ובשנת 1408 גורש יוהאן מהעיר. בתגובה קרא יוהאן לסיוע מאחיו וגיסו, וב-12 בספטמבר אותה שנה הובסו תושבי העיר על ידי צבאו של ז'אן הראשון, דוכס בורגונדיה, ויוהאן חזר לשלטונו. בשנת 1417 מת אחיו וילהלם השני, דוכס בוואריה, ולאחר מותו פרץ מאבק ירושה בין בתו יקובה, רוזנת אנו ליוהאן. עד מהרה השתלט יוהאן על דוכסות בוואריה-שטראובינג, והביס את קובה ובעלה יוהאן הרביעי, דוכס בראבנט. בשנת 1418 התחתן יוהאן עם אליזבת הראשונה, דוכסית לוקסמבורג, בתם של יוהאן מגרליץ וריכרדיס קתרינה ממקלנבורג, אולם לא היו לו ילדים ממנה. ב-6 בינואר 1425 נרצח יוהאן השלישי, ובשנת 1429 פסק זיגיסמונד, קיסר האימפריה הרומית הקדושה בבוררות פרשבורג על חלוקת דוכסות בוואריה-שטראובינג בין הענפים האחרים של בוואריה, ואילו יקובה, רוזנת אנו קיבלה את הרוזנויות בארצות השפלה, אותם נאלצה למסור בשנת 1432 לפיליפ השלישי, דוכס בורגונדיה. מדיה וקבצים בנושא יוהאן השלישי, דוכס בוואריה בוויקישיתוף יוהאן השלישי, דוכס בוואריה (בגרמנית)
סלמנדרת מערות טקסנית

סלמנדרת מערות טקסנית (שם מדעי: Eurycea rathbuni) היא מין של דו-חיים משפחת הפלתודוניים המצוי במערות ספורות ברחבי טקסס, ארצות הברית. לסלמנדרה זו מצב שימור פגיע. לסלמנדרת המערות הטקסנית קיים תת-סוג בשם סלמנדרת מערות המפל (Cascade Caverns Salamandra, שם מדעי: Eurycea latitans ). זוהי סלמנדרה קטנה שאורכה 13 ס"מ בלבד והיא חסרת צבע, איבריה חיוורים, היא עיוורת ובעלת זימים אדומים העוזרים לה לסנן חמצן מהמים הדלילים של המערה. על גופה חיישנים יעילים הקולטים כל תנועה קטנה במים וכך היא מאתרת את טרפה. היא ניזונה מחסילונים עיוורים, חלזונות ואמפיפודים שהיא שואבת לגרונה כשהם קרובים אליה. הסלמנדרה נמצאה בכמה חלקים בטקסס כמו בסמוך לעיר San Marcos. הסלמנדרה אינה יכולה לצאת כלל מהמערה והיא טרוגלוביטית מובהקת. מדיה וקבצים בנושא סלמנדרת מערות טקסנית בוויקישיתוף סלמנדרת מערות טקסנית, באתר ITIS (באנגלית) סלמנדרת מערות טקסנית, באתר NCBI (באנגלית) סלמנדרת מערות טקסנית, בבסיס הנתונים ARKive (באנגלית) סלמנדרת מערות טקסנית, באתר האנציקלופדיה של החיים (באנגלית) סלמנדרת מערות טקסנית, באתר GBIF (באנגלית) סלמנדרת מערות טקסנית באתר הרשימה האדומה של IUCN
Tour Pies Descalzos

Tour Pies Descalzos (באנגלית: Bare Feet Tour) הוא סיבוב ההופעות הראשון של הזמרת הקולומביאנית שאקירה, אשר נתמך על גבי אלבומה הראשון Magia, השני Peligro, והשלישי, Pies Descalzos. למרות הצלחתו של סיבוב ההופעות במכירות הכרטיסים, הוא קיבל ביקורות פושרות בשל השימוש בפלייבק, והארגון הלא טוב של המופע בעיקר בהונדורס. במופעים שהתקיימו בין ה-10 באפריל 1996, עד ל-18 באפריל 1996, ובהופעה שהתקיימה ב-14 בנובמבר 1996, הופיע עם שאקירה הזמר הלטיני ריקי מרטין. את סיבוב ההופעות החלה שאקירה ב-27 בפברואר 1996, עם הופעה במדיין, שבארץ מולדתה, קולומביה. בסמוך לכך, המשיכה שאקירה להופיע בערים נוספות אשר נמצאות בקולומביה, ולאחר מכן קיימה הופעות באקוודור ובוונצואלה, ובכך הסתיים הלג הראשון של אמריקה הדרומית. בין היתר קיימה שאקירה שבעה לגים נוספים באמריקה הדרומית, אמריקה המרכזית, אמריקה הצפונית ואירופה, ובסך הכל הופיעה במסגרת סיבוב ההופעות 74 פעמים. בנוסף לכך, השיר שאיתו הופיעה שאקירה הכי הרבה פעמים בסיבוב ההופעות היה, "Estoy Aquí". המופעים שהתקיימו באקוודור ביולי 1996, צולמו ושודרו בטלוויזיה, ולאחר מכן, ב-1 באוגוסט 1996, הופיעה שאקירה בלימה, פרו, ביריד השנתי "Feria del Hogar", כחלק מסיבוב ההופעות. כמה חודשים לאחר מכן, ב-17 בפברואר 1997, הופיעה שאקירה בפסטיבל הבינלאומי של ויניה דל מאר, "Viña del Mar International Song Festival". "Vuelve" "Quiero" "Un Poco de Amor" "Te Espero Sentada" "Pies Descalzos, Sueños Blancos" "Pienso en Ti" "Antología" "Se Quiere, Se Mata" "Te Necesito" הדרן "¿Dónde Estás Corazón?" "Magia" "Tú Serás La Historia De Mi Vida" "Estoy Aquí" מדיה וקבצים בנושא Tour Pies Descalzos בוויקישיתוף Shakira Album Statistics: Tour Pies Descalzos | setlist.fm, www.setlist.fm "Shakira -- Concert Review". The Hollywood Reporter (באנגלית). נבדק ב-2018-02-16. Shakira Biography, Rolling Stone Supay Urpichallay (2007-12-20), SHAKIRA - TE ESPERO SENTADA (LIVE 1996), נבדק ב-2018-02-16 Ximena Diego, Shakira: Woman Full of Grace, Simon and Schuster, 2002-01-10. (באנגלית) Shakira Concert Map by tour: Tour Pies Descalzos | setlist.fm, www.setlist.fm Shakira Tour Statistics: Tour Pies Descalzos | setlist.fm, www.setlist.fm Shakira (2013-03-02), Shakira - Donde Estas Corazon (Live at Gamavision Ecuador 1996), נבדק ב-2018-02-16 AARON2980 (2014-09-23), Shakira Donde estas Corazon En Vivo) Ecuador 1996 Audio Malo Ojo, נבדק ב-2018-02-16 Latina.pe (2014-08-10), El último día de la Feria del Hogar, נבדק ב-2018-02-16 jhonqui Quiroz (2013-12-10), SHAKIRA / FESTIVAL V.D.M. CHILE 1997, נבדק ב-2018-02-16 Mr Rave (2017-10-31), 2 Unlimited Here I Go Live @ 'Viña Del Mar International Song Festival', Chile 18 02 1996, נבדק ב-2018-02-16
ערפאת (פירושונים)

האם התכוונתם ל... יאסר ערפאת – יושב ראש הרשות הפלסטינית לשעבר. סוהא ערפאת – אלמנתו של יאסר ערפאת. מוסא ערפאת – ראש הביטחון המסכל של הרשות הפלסטינית, אחיינו של יאסר ערפאת. פתחי ערפאת – רופא פלסטיני, ממייסדי הסהר האדום הפלסטיני, אחיו הצעיר של יאסר ערפאת. הר ערפאת – הר קדוש לאסלאם, נמצא ליד מכה. נמל התעופה הבין-לאומי יאסר ערפאת – שדה תעופה הרוס בעזה, הקרוי על שם יאסר ערפאת. מוזיאון יאסר ערפאת – מוזיאון ברמאללה לזכרו של יאסר ערפאת.
איימי פרדי

אמליה "איימי" פרדי (באנגלית: Amelia "Amy" Purdy; נולדה ב-7 בנובמבר 1979) היא שחקנית אמריקאית, דוגמנית, גולשת סנואובורד ברמה עולמית וזוכת מדליית ארד במשחקים הפאראלימפיים בסוצ'י בשנת 2014 ומדליית כסף במשחקים הפאראלימפיים פיונגצ'אנג בשנת 2018, מייסדת עמותת  Adaptive Action Sports המסייעת לנכים בספורט, מעצבת בגדים וסופרת. פרדי נולדה וגדלה בלאס וגאס, נבדה, לאחר לימודי התיכון היא עברה לגור בהרים כדי לגלוש בסנואובורד. כשהייתה בת 19 חלתה פרדי בדלקת קרום המוח, ובתוך פחות מ-24 שעות המחלה השפיעה על מערכת הדם שלה וגרמה לאלח דם ולכשל איברים. הרופאים נאלצו לקטוע את שתי רגליה מתחת לברך, והיא איבדה גם את שתי הכליות והטחול. הרופאים נתנו לפרדי רק 2% סיכוי לשרוד, אך לאחר שלושה שבועות ללא הכרה היא התעוררה, החלימה ממחלתה וקיבלה רגליים תותבות. שנתיים לאחר מכן, היא קיבלה תרומת כליה מאביה. שבעה חודשים אחרי שקיבלה את רגליה התותבות החלה פרדי לגלוש בסנואובורד, ובתוך מספר חודשים הגיעה למקום השלישי בתחרות סנואובורד בממות' מאונטין(אנ'), קליפורניה. לאחר מכן קיבלה פרדי מענק מקרן CAF, ארגון ללא כוונת רווח המסייע לאתלטים בעלי מוגבלויות והתמודדה במספר תחרויות גלישה בארצות הברית. בשנת 2003 עברה פרדי לסן דייגו ושימשה כדוברת קרן CAF, ובמקביל עסקה בטיפול בעיסוי. בפברואר 2003 שיחקה בקליפ של מדונה. בחודש מאי 2011 נאמה פרדי בועידת TED באורנג', קליפורניה. בנאומה, שכותרתו "חיים מעבר לגבולות" סיפרה פרדי על תקופת מחלתה, על המשבר שחוותה בעקבות המחלה ועל חזרתה לחיים רגילים, ודיברה על היכולת של כל אדם להתגבר על מגבלותיו. בין היתר אמרה: "במקום להסתכל על האתגרים והמגבלות שלנו כעל משהו שלילי או רע, אנחנו יכולים להתחיל להסתכל עליהם כמו ברכות, מתנות מפוארות שניתן להשתמש בהם כדי להצית את הדמיון שלנו ולעזור לנו ללכת רחוק יותר מאשר אי פעם ידענו שאנחנו יכולים ללכת." בשנת 2014 השתתפה פרדי בתוכנית המציאות האמריקאית "רוקדים עם כוכבים" בעונה ה-18 והגיעה לגמר במקום השני. מדיה וקבצים בנושא איימי פרדי בוויקישיתוף אתר האינטרנט הרשמי של איימי פרדי (באנגלית) איימי פרדי, ברשת החברתית פייסבוק איימי פרדי, ברשת החברתית אקס (טוויטר) איימי פרדי, ברשת החברתית אינסטגרם
דיונון אוסטרלי

דיונון אוסטרלי (שם מדעי: Sepia apama) הוא מין מסדרת הדיונונים המצוי בימים הטרופיים סביב חופי דרום אוסטרליה והוא המין הגדול ביותר בסדרת הדיונונים. זהו דיונון כבד מאוד. הוא שוקל 10.5 ק"ג ואורך גופו עד 50 ס"מ. הדיונונים בעלי עיניים גדולות, 8 זרועות גדולות ו-2 מהם הם זרועות ציד היכולות לנוע קדימה במהירות וסביב גופו מעוטרת גלימה המחליפה צבעים בסגנונות ראוותניים. הדיונון יכול לנפח את ממדי גופו או להסתוות הן בין האלמוגים והאצות והן בצבע החול. הם ניזונים מיצורים קטנים החיים סביבם במים. המזון המועדף עליהם הוא סרטנים קצרי בטן וגם על דגים. הטרף נתפס על ידי 8 הזרועות ומועבר למקור הקרני שבתחתית הגוף. הם עצמם נטרפים על ידי דולפינן אנקולי, כרישים, דוב ים ניו זילנדי, דיונונים גדולים ומדגי קולייס ודקר. הדיונונים מתרבים באזורים של עשבי ים בעומק 100 מ'. כל זכר מחפש לעצמו כמה נקבות בעונת הרבייה ומתחרה בזכרים יריבים. במצב שהיריבים שווים הם יקראו תיגר אחד על השני וינסו לתפוס בזרועותיהם אחד את גלימת השני ולקרוע אותה עד שאחד הצדדים מפסיד. ואולם כמה דיונונים פיתחו שיטה להערים על זכרים גדולים יותר: חלק מתגנבים במהירות לנקבות ומזדווגים לפני שהדיונון הגדול יבחין, אחרים מתחקים לנקבות וכך מערימים על הזכר הגדול ומצליחים לחמוק תחתיו כמו שאר הנקבות ולהזדווג עם חלק מהם. הדיונונים מטילים ביצים על תקרת אבנים. מדיה וקבצים בנושא דיונון אוסטרלי בוויקישיתוף דיונון אוסטרלי, באתר ITIS (באנגלית) דיונון אוסטרלי, באתר NCBI (באנגלית) דיונון אוסטרלי, באתר Animal Diversity Web (באנגלית) דיונון אוסטרלי, באתר GBIF (באנגלית) דיונון אוסטרלי באתר הרשימה האדומה של IUCN
קפוצ'ין שחור-פס

קפוצין שחור-פס (שם מדעי: Sapajus libidinosus),הוא מין קוף מסוג קפוצ'ין כהה שחי בערבות הסראדו בברזיל, אמריקה הדרומית. בעבר הוא נחשב לתת-מין של קפוצ'ין מצויץ (Sapajus apella) או של קפוצין אזרה (Sapajus libidinosus paraguayanus). הקפוצינים בעלי פרווה זהובה עם כפות, זנב וציצת ראש שחורים-חומים עם עור ורוד. הם בעלי ידיים חזקות והם יודעים להשתמש בכלים. אורך הקפוצין 34-44 ס"מ. המזון המועדף עליהם הוא פרי של דקל ברזילאי אותו הם מכינים בצורה מיוחדת: הם בודקים ליד העץ אילו אגוזים בשלים, כורתים אותם מהעץ, חושפים בשיניהם את הקליפה ומחכים שבוע. כעבור שבוע האגוז נהיה רך יותר והם לוקחים אותו לאזור זרוע באבני גיר. מעל אבנים אלה הם מניפים אבנים חזקות יותר שמגיעות ממקום גבוה יותר ביער. הם מטיחים אותה נגד האגוז עד שהוא מתפצח. אך צריכים שנים רבות של למידה עד להתקדמות. זה למעשה מבין הפרימטים הבודדים חוץ מהשימפנזה המשתמשים דרך קבע בכלים. הקפוצינים חיים ביער ושם מוצאים מסתור מעופות דורסים היכולים להפתיע אותם בשטח הפתוח. הם מגיעים לאזור זה רק לבקר את עצי הדקל. יש לו 4 תת-מינים Sapajus libidinosus libidinosus Sapajus libidinosus pallidus Sapajus libidinosus paraguayanus Sapajus libidinosus juruanus מדיה וקבצים בנושא קפוצ'ין שחור-פס בוויקישיתוף קפוצ'ין שחור-פס, באתר ITIS (באנגלית) קפוצ'ין שחור-פס, באתר NCBI (באנגלית) קפוצ'ין שחור-פס, באתר GBIF (באנגלית) קפוצ'ין שחור-פס באתר הרשימה האדומה של IUCN
קפוצ'ין לבן-ראש

קפוצ'ין לבן-ראש או קפוצ'ין לבן-ראש קולומביאני (שם מדעי: Cebus capucinus) הוא מין קוף מסוג קפוצ'ין, הנפוץ באמריקה המרכזית ואמריקה הדרומית. אורכו של הקפוצ'ין 335–453 מ"מ ומשקלו עד 3.5 ק"ג. הקפוצ'ין בעל פרווה שחורה עם חזה צהוב, שערות ראש ולחי צהובות ופנים ורודות-לבנות (ולא לבנות כשמו). קופים אלה חברתיים מאוד והם פעילי יום הנוטים לנוע על ענפי העצים ביערות הגשם בחיפוש אחר מזון. כמו רוב הקופים הוא אוכל-כול הניזון מפירות, זרעים, חרקים, ביצים, דבש ולעיתים גם מחולייתנים קטנים. מספר קופים התאימו את עצמם לחיים בביצות מנגרובים בהם יש כמה חסרי חוליות כמו סרטנים קצרי בטן וצדפות. לפתיחתם של אלה מסוגלים הקפוצ'ינים להקיש בחוזקה על אבנים עד שתיפתח הקונכייה והם יוכלו לחלץ ממנה את הדייר. הקפוצ'ינים מפתחים מיומנות מגיל צעיר בשימוש זה. מספר חיות, כגון האגוטי וטאיאסו לבן-שפתיים, נוהגים לעקוב ביער אחרי להקות הקפוצ'ינים בתקווה שיפילו מזון לקרקע. C. c. capucinus C. c. limitaneus המין קפוצ'ין לבן ראש פנמה (Cebus imitator) נחשב בעבר לתת-מין של המין הזה. אך בעקבות בדיקות גנטיות שהראו על שוני ניכר, הוחלט ב-2013 להפרידו למין אחר. מדיה וקבצים בנושא קפוצ'ין לבן-ראש בוויקישיתוף קפוצ'ין לבן-ראש, באתר ITIS (באנגלית) קפוצ'ין לבן-ראש, באתר NCBI (באנגלית) קפוצ'ין לבן-ראש, באתר Animal Diversity Web (באנגלית) קפוצ'ין לבן-ראש, באתר האנציקלופדיה של החיים (באנגלית) קפוצ'ין לבן-ראש, באתר GBIF (באנגלית) קפוצ'ין לבן-ראש באתר הרשימה האדומה של IUCN
קוליברי מרהיב-זנב

קוליברי מרהיב-זנב (שם מדעי: Loddigesia mirabilis) הוא מין של עוף ממשפחת הקוליבריים המצוי בטבע בהרי האנדים והוא המין היחידי בסוגו. אורך הקוליברי 15 ס"מ (בינוני ביחס לקוליברים) והוא בעל נוצות ססגוניות עם חזה בהיר, פס שחור לאורכו, סנטר עם "זקן" בצבע ירוק בהיר נוצץ, וכיפה כחולה. הגוף ירוק בהיר עד הכנפיים והצוואר החומים והבטן הלבנה. מאחורי הגוף נפרש זנב ארוך מאוד המסתיים בשני גדילים מעוגלים. קוליברי זה אנדמי לפרו והוא בעל נוצות קישוט ארוכות המקשות עליו לעוף מפרח לפרח במטרה להיזון מהצוף. הנוצות של הזנב מושכות נקבות, וכאשר נקבות מגיעות לזכרי הקוליברי הוא מרקד באוויר ומרטיט את כל הנוצות בעודו עף. הנקבות לעומת הזכרים דהויות וחסרות זנבות ארוכים. הקוליברי נמצא בסכנה עקב מקום המגורים המוגבל שלו, אוכלוסייה קטנה וכריתת היערות הפוגעת ביער. מדיה וקבצים בנושא קוליברי מרהיב-זנב בוויקישיתוף קוליברי מרהיב-זנב, באתר ITIS (באנגלית) קוליברי מרהיב-זנב, באתר NCBI (באנגלית) קוליברי מרהיב-זנב, בבסיס הנתונים ARKive (באנגלית) קוליברי מרהיב-זנב, באתר GBIF (באנגלית) קוליברי מרהיב-זנב באתר הרשימה האדומה של IUCN
מתיו מקנולטי

מייקל אנטוני מקנולטי (באנגלית: Michael Anthony McNulty; נולד ב-14 בדצמבר 1982) המוכר בשם מתיו מקנולטי הוא שחקן אנגלי. מקנולטי נולד בהנובר וגדל במנצ'סטר. הוא שינה את שמו למתיו כדי להצטרף לאיגוד השחקנים Equity, מכיוון שהשם מייקל מקנולטי כבר היה רשום באיגוד. מקנולטי נשוי לקייט ולשניים שני בנים ובת. מתיו מקנולטי, במסד הנתונים הקולנועיים IMDb (באנגלית) מתיו מקנולטי, באתר AllMovie (באנגלית) מתיו מקנולטי, במסד הנתונים הקולנועיים KinoPoisk (ברוסית) "Our fiend in the North: The antihero of gritty drama Room At The Top is just as ruthless and lustful as his counterpart in the classic 1950s original". Daily Mail. 2 באפריל 2011. נבדק ב-23 בספטמבר 2012. {{cite news}}: (עזרה) Ellis, Suzanne (22 במאי 2009). "Brit Newcomer Matthew McNulty Takes On Spanish Icon In Little Ashes". CityNews. {{cite news}}: (עזרה)
קנטוריאנושי

קנטוריאנושי (בהונגרית: Kántorjánosi) הוא כפר במחוז סבולץ'-סטמאר-ברג (Szabolcs-Szatmár-Bereg) שבצפון-מזרח הונגריה, כ-300 ק"מ מהבירה בודפשט. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יהודים החלו להתיישב בקנטוריאנושי במחצית השנייה של המאה ה-18. רובם היו סוחרים ובעלי מלאכה. לאחר הקרע ביהדות הונגריה הצטרפה הקהילה לזרם האורתודוקסי. במקום היו בית קברות יהודי (שעדיין קיים במקום), חברה קדישא, בית כנסת, בית מדרש, "תלמוד תורה" ו"חדר". בשירות הקהילה היו רב, שוחט, מלמד ושמש. בשנת 1918, לאחר מלחמת העולם הראשונה, הייתה קנטוריאנושי זמן מה תחת שלטון רומני. באותה תקופה היו היהודים נתונים למעשי שוד ולסחטנות ויהודי אחד נרצח. גם כששבה העיירה לריבונות הונגרית המשיכו השלטונות להתנכל ליהודים וקרקעות שהיו בבעלות שמונה מהם הופקעו. בהמשך הפקיעו רישיונות מסחר של יהודים, ויהודי העיירה עמדו בפני קשיי פרנסה רבים. אחרי פרוץ המלחמה הוחלט על גיוס יהודים לעבודות כפייה במסגרת צבאית ובקיץ 1941 נלקחו כ-60 צעירים יהודים מקנוריאנושי לשדות המוקשים באוקראינה וכ-50 מהם ניספו. כמה שבועות לאחר כניסת הצבא הגרמני להונגריה הועברו יהודי קנטוריאנושי לגטו שהוקם במאטסלקה שבו רוכזו כ-18,000 איש מן המחוז בתנאי צפיפות ורעב קשים. משם שולחו למחנה ההשמדה אושוויץ. לאחר המלחמה, חזרו מאושוויץ ומעבודות הכפייה כעשרים יהודים, שיפצו את בית הכנסת ואת בית העלמין של הכפר, אך ניסיונם לארגן מחדש את חיי הקהילה נכשל. תוך כמה שנים עזבו רובם. לפחות 107 מיהודי הכפר לא שרדו את השואה, ולזכרם הוקמה אנדרטה במרכז הכפר. מדיה וקבצים בנושא קנטוריאנושי בוויקישיתוף אתר האינטרנט הרשמי של קנטוריאנושי נתוני הכפר באתר האוכלוסין ההונגרי קהילת קנטוריאנושי, באתר "אנו – מוזיאון העם היהודי" בית הקברות של קנטוריאנושי תיעוד יהודי הכפר שנרצחו בשואה באתר יד ושם מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
מקיי

מקיי (McCay, MacKay או McKay) הוא שם משפחה ממקור סקוטי/אירי. האם התכוונתם ל... אדם מקיי – במאי קולנוע, תסריטאי, מפיק, שחקן וקומיקאי אמריקאי וינזור מקיי – קריקטוריסט ואנימטור אמריקאי בן המאה ה-19 טרי מקיי – דוגמנית קנדית נלי מקיי – זמרת, פזמונאית ושחקנית אמריקאית דילן מקיי - דמות ראשית בסדרת הטלוויזיה בוורלי הילס 90210, בגילומו של לוק פרי מקי מקאי
גזרת נל"א

גזרת נל"א (נחי ל' הפועל א') היא גזרת פעלים השייכת לשפות השמיות. גזרה זאת היא מגזרות הנחים, הכוללות שורשים שבחלק מהטיותיהם, אחת מאותיות השורש "נחה" (כלומר כתובה אך לא נהגית), או אינן נכתבות כלל. בגזרה נל"א נמצאים הפעלים של' הפועל שלהם היא א' המתפקדות כאם קריאה או לא נהגית כלל. הגזרה באה לידי ביטוי בכל הטיות הפועל: בבניין קל: עבר - בָּרָא, הווה - בּוֹרֵא, פעוּל - בָּרוּא, עתיד - יִבְרָא, ציווי - בְּרָא, שם פועל - לִבְרֹא. בבניין נפעל: עבר - נִבְרָא, הווה - נִבְרָא, עתיד - יִבָּרֵא, ציווי - הִבָּרֵא, שם פועל - לְהִבָּרֵא. בבניין הפעיל: עבר- הִמְצִיא, הווה - מַמְצִיא, עתיד - יַמְצִיא, ציווי - הַמְצֵא, שם פועל - לְהַמְצִיא. בבניין הופעל: בבניין פיעל: עבר - בִּטֵּא, הווה - מְבַטֵּא, עתיד - יְבַטֵּא, ציווי - בַּטֵּא, שם פועל - לְבַטֵּא. בבניין פוּעל: עבר - מֻלָּא, הווה - מְמֻלָּא, עתיד - יְמֻלָּא. בבניין התפעל: עבר - הִתְבַּטֵּא, הווה - מִתְבַּטֵּא, עתיד - יִתְבַּטֵּא, ציווי - הִתְבַּטֵּא, שם פועל - לְהִתְבַּטֵּא. הגזרה קרובה לגזרת נלי"ה, ולעיתים נוטה על צורותיה (בלשון המקרא: לְמַלֹּאת במקום למלא; בלשון חז"ל: "מצינו" במקום מצאנו; בעברית מודרנית מדוברת נפוצות צורות כגון "מילִיתי" במקום "מילאתי"). יש חמישה שורשי נל"א הנוטים בצורת הפעוּל כנלי"ה: ס.מ.א. (סמוי), ק.ר.א. (קרוי), מ.צ.א. (מצוי), נ.ש.א. (נשוי), ח.ב.א. (חבוי). גזרה (דקדוק) סרטון הסבר של המרכז לטכנולוגיה חינוכית באתר יוטיוב. מניית אותיות השורש מתבססת על השורש פ.ע.ל., כלומר האות הראשונה בשורש נקראת פ' הפועל, האות השנייה נקראת ע' הפועל והאות השלישית נקראת ל' הפועל.
גזרת נלי"ה

גזרת נלי"ה (נחי ל' הפועל י'/ה') היא גזרת פעלים השייכת לשפות השמיות. גזרה זאת היא מגזרות הנחים, הכוללות שורשים שבחלק מהטיותיהם, אחת מאותיות השורש "נחה" (כלומר כתובה אך לא נהגית), או אינן נכתבות כלל. בגזרה נלי"ה נמצאים הפעלים אשר ל' הפועל שלהם היא י' או ה' המתפקדות כאם קריאה. בעברית, הגזרה באה לידי ביטוי במקרים הבאים: בבניין קל: עבר – רָצָה, הווה – רוֹצֶה, עתיד – יִרְצֶה, ציווי – רְצֵה, שם פועל – לִרְצוֹת. בבניין נפעל: עבר – נִכְפָּה, הווה – נִכְפֶּה, עתיד – יִכָּפֶה, ציווי – הִכָּפֵה, שם פועל – לְהִכָּפוֹת. בבניין הפעיל: עבר – הִפְנָה, הווה – מַפְנֶה, עתיד – יַפְנֶה, ציווי – הַפְנֵה, שם פועל – לְהַפְנוֹת. בבניין הופעל: עבר – הֻפְנָה, הווה – מֻפְנֶה, עתיד – יֻפְנֶה. בבניין פיעל: עבר – שִׁנָּה, הווה – מְשַׁנֶּה, עתיד – יְשַׁנֶּה, ציווי – שַׁנֵּה, שם פועל – לְשַׁנּוֹת. בבניין פוּעל: עבר – שֻׁנָּה, הווה – מְשֻׁנֶּה, עתיד – יְשֻׁנֶּה. בבניין התפעל: עבר – הִשְׁתַּנָּה, הווה – מִשְׁתַּנֶּה, עתיד – יִשְׁתַּנֶּה, ציווי – הִשְׁתַּנֵּה, שם פועל – לְהִשְׁתַּנוֹת. באוגריתית ובפיניקית, ל' הפועל בגזרת נלי"ה הופיעה לעיתים כ־י' עיצורית. הגזרה קיימת גם בארמית, בשורשים כמו ח־ז־י, ח־מ־י, ר־מ־י, ד־מ־י ועוד. שורשים עם ה' עם מפיק בל' הפועל, כגון גבהּ, נגהּ, כמהּ, תמהּ ומהמהּ, נכללים בגזרת השלמים ולא בגזרת נלי"ה. גזרה (דקדוק) סרטון הסבר של המרכז לטכנולוגיה חינוכית באתר יוטיוב. מניית אותיות השורש מתבססת על השורש פ.ע.ל., כלומר האות הראשונה בשורש נקראת פ' הפועל, האות השנייה נקראת ע' הפועל והאות השלישית נקראת ל' הפועל. למשל באחד משמות האשרה "קנית אלמ" (UT 51 I), מהשורש ק־נ־י/ה ומשמעותו "קונת (בוראת, יוצרת) האלים"; או בפועל "ישתחוי" (UT 129) הזהה לפועל המקראי "ישתחוה" מהשורש ח־ו־י/ה (ראו צבי ושפרה רין, עלילות האלים, ענבל, 1996, עמ' 49). למשל בכתובת יחמלך, "האת חוי כל מפלת הבתם" כלומר "הוא חִיָּה (את) כל מפולות הבתים" בחילופי ה<->י בל' הפועל ו-ו<->י בע' הפועל (גזרת נעו"י).
עונת 1931/1932 בסרייה א'

עונת 1931/1932 בסרייה א' הייתה העונה ה-32 של התחרות שאורגנה על ידי התאחדות הכדורגל האיטלקית. המשחקים החלו ב-13 בספטמבר 1931 והסתיימו ב-12 ביוני 1932. בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. בארי ופיורנטינה היו הקבוצות שהעפילו מליגת משנה. יובנטוס זכתה באליפות בפעם הרביעית בתולדות המועדון ובפעם השנייה ברציפות. בסיום העונה לליגת משנה ירדה מודנה. בארי וברשה זכו במספר זהה של נקודות. לקביעת הקבוצה שתרד ליגה נערך משחק נוסף. בארי ניצחה 2:1 ונותרה בסרייה א'. במקום הקבוצות שירדו, לסרייה א' העפילו פלרמו ופדואה. פדרו פטרונה (אורוגוואי אורוגוואי), שחקנה של פיורנטינה, ואנג'לו סקיאביו, שחקנה של בולוניה כבשו 25 שערים, וזכו בתואר מלך השערים. מדיה וקבצים בנושא עונת 1931/1932 בסרייה א' בוויקישיתוף נתונים מאתר rsssf
נמל התעופה הבין-לאומי אל אלטו

נמל התעופה הבין-לאומי אל אלטו הוא נמל התעופה הבינלאומי הממוקם במרכז העיר של אל אלטו, בוליביה, הממוקם דרום-מערבית ללה פאס בגובה של 4,061.5 מטר (13,325 רגל), הוא נמל התעופה הבין-לאומי הגבוה בעולם ונמל התעופה ה-5 בגובהו בעולם. שדה התעופה פעיל מאז המחצית הראשונה של המאה ה-20, אך שופץ רק בסוף שנות ה-60 אשר המסלולים הוארכו ונבנה טרמינל חדש. שדה התעופה החדש נחנך בשנת 1965. בגלל מיקומו הגבוה של השדה הוא משמש גם לניסויי טיסות על ידי חברות כמו בואינג ואיירבוס שבוחנות בו טיסה ונחיתה בגובה רב. בשדה נבחנו מטוסי הבואינג 787 והאיירבוס A350. מנמל התעופה פועלות חברות כמו BOA, אמזונאס, LATAM, אויאנקה ועוד. מדיה וקבצים בנושא נמל התעופה הבין-לאומי אל אלטו בוויקישיתוף http://wwp.greenwichmeantime.in/time-zone/south-america/bolivia/el-alto/index.htm El Alto has La Paz's International Airport. AeroSur's hub is located in Santa Cruz de la Sierra while Cochabamba is the hub of BoA (Boliviana de Aviación). http://www.ovguide.com/boliviana-de-aviacion-9202a8c04000641f8000000006bd7f96